Καρολίνα της Βάδης

Η Καρολίνα (γερμ. Karoline, 13 Ιουλίου 1776 - 13 Νοεμβρίου 1841) του Οίκου του Τσέρινγκεν ήταν πριγκίπισσα της Βάδης και με το γάμο της έγινε εκλέκτειρα, και μετά βασίλισσα, της Βαυαρίας.

Βιογραφία
Η Φρειδερίκη Καρολίνα Βιλελμίνη γεννήθηκε στην Καρλσρούη το 1776. Ήταν το δεύτερο παιδί και η δεύτερη κόρη του Καρόλου Λουδοβίκου της Βάδης και της Αμαλίας, κόρης του Λουδοβίκου Θ΄ της Έσσης-Ντάρμστατ. Ήταν η δίδυμη αδελφή της Αικατερίνης Αμαλίας Χριστιανής Λουίζας της Βάδης.

Παντρεύτηκε το 1797 το Μαξιμιλιανό Α΄ Ιωσήφ του Παλατινάτου-Τσβάιμπρυκεν, στην Καρλσρούη. Ήταν η δεύτερη σύζυγός του, καθώς εκείνος είχε παντρευτεί την Αυγούστα Βιλελμίνη της Έσσης-Ντάρμστατ, με την οποία είχε αποκτήσει πέντε παιδιά (μεταξύ των οποίων το μελλοντικό Λουδοβίκο Α΄ της Βαυαρίας), και είχε χηρεύσει το 1796.  

Το 1799 ο Μαξιμιλιανός Ιωσήφ κληρονόμησε το Εκλεκτοράτο της Βαυαρίας και μετά τη διάλυση της Αγίας Ρωμαϊκής Αυτοκρατορίας (1806) το εκλεκτοράτο αναβαθμίστηκε σε βασίλειο. Παρότι το επίσημο δόγμα ήταν το Καθολικό, εκείνη παρέμεινε Προτεστάντισσα. 

Απεβίωσε το 1841 σε ηλικία 65 ετών στο Μόναχο και ενταφιάστηκε στο Ναό των Θεατίνων της πόλης.

Οικογένεια
Παντρεύτηκε το 1797 το Μαξιμιλιανό Α΄ Ιωσήφ, Εκλέκτορα και μετά Βασιλιά της Βαυαρίας, και είχε οκτώ τέκνα:
 θνησιγενής γιος (5 Σεπτεμβρίου 1799).
 Μαξιμιλιανός Ιωσήφ Κάρολος Φρειδερίκος (1800 - 1803).
Ελισάβετ Λουδοβίκα (1801 - 1873), παντρεύτηκε το Φρειδερίκο Γουλιέλμο Δ΄ της Πρωσίας.
 Αμαλία Αυγούστα (1801 - 1877), δίδυμη της Ελισάβετ Λουδοβίκας, παντρεύτηκε τον Ιωάννη της Σαξονίας.
Μαρία Άννα (1805 - 1877), παντρεύτηκε το Φρειδερίκο Αύγουστο της Σαξονίας (αδελφό του Ιωάννη).
 Σοφία (1805 - 1872), δίδυμη αδελφή της Μαρίας Άννας, παντρεύτηκε το Φραγκίσκο Κάρολο της Αυστρίας.
 Λουδοβίκα (1808 - 1892), παντρεύτηκε το Μαξιμιλιανό Ιωσήφ εν Βαυαρία.
 Μαξιμιλιανή (1810 - 1821), απεβίωσε από τύφο.

 Πρόγονοι 


Πηγές
 Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. pp. 38 (father), 69 (mother).
 Françoise de Bernardy: "Stéphanie de Beauharnais, fille adoptive de Napoléon et grande-duchesse de Bade " L.A.P. Pais, 1977.

 Παραπομπές 

Κατηγορία:Οίκος του Βίττελσμπαχ
Κατηγορία:Βασίλισσες της Βαυαρίας
Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Γερμανίδες κόμισσες
Κατηγορία:Δούκισσες του Μπεργκ
Κατηγορία:Εκλέκτειρες του Παλατινάτου
Κατηγορία:Εκλέκτειρες της Βαυαρίας